พอดีว่าผมไปเที่ยว ที่บ้านแมวไทยมาแล้วโดนแมวข่วนมาแผลเล็กมากๆแบบเย็นมาก็แทบไม่เห็นแผลแล้วมีเลือดไหลออกมานิดหน่อยมีโอกาศติดโรคไหมครับ เห็นที่นั้นเค้าเลี้ยงแบบปิด หลังโดนข่วนก็ล้างด้วยน้ำเปล่าแล้วครับ
สวัสดีค่ะ หากแมวเลี้ยงในระบบปิด คือเลี้ยงแต่เฉพาะในเขตบ้าน และไม่มีสัตว์อื่นเข้ามาในเขตบ้าน รวมถึงแมวฉีดวัคซีนป้องกันพิษสุนัขบ้าทุกปีติดต่อมาอย่างน้อย 2 ปี และสามารถสังเกตอาการแมวไปได้ประมาณ 4-5 วัน อาจไม่จำเป็นต้องฉีดวัคซีนป้องกันพิษสุนัขบ้าค่ะ แต่หากไม่ได้เลี้ยงระบบปิด ฉีดวัคซีนไม่ต่อเนื่อง หรือไม่สามารถติดตามอาการแมวได้ แนะนำควรฉีดวัคซีนพิษสุนัขบ้า แม้ขนาดแผลจะเล็กมากก็ตามค่ะสำหรับพิษสุนัขบ้าในแมวนั้น โดยส่วนใหญ่แมวจะแพร่เชื้อออกมาทางน้ำลายประมาณแค่ 1-2 วัน แล้วจึงเริ่มแสดงอาการค่ะ แต่หากเป็นสุนัขจะนานกว่านี้ ในระยะฟักตัว แมวยังไม่ได้แพร่เชื้อค่ะ